— 254 — 



les avons condamnez et condamnons à être ars et bruslés 

 vifs en la place du Marché de ceste ville d'Angiers et 

 déclairons leurs biens acquis et confisquez au Roy. 



« Et quant aux dits Guillaume Dupont, Jehan de 

 Flottes et Jehan Yvon, dict Daudrye, la femme de René 

 Belhomme et Roberde Sinault, sa chambrière, sont 

 actains et convaincus respectivement d'avoir assisté et 

 adhéré es dites assemblées et prédications et formes de 

 prières et mal parlé contre nostre saincte foy. 



« Pour réparacions desquels cas, les avons condamnez 

 et condamnons, assavoir les dits Dupont, de Flottes, 

 Guyet et Yvon, à estre penduz et estranglez es potences 

 qui seront dressées en la place du dict marché public 

 d^Angiers et leurs corps estre ars et bruslés et si déclai- 

 rons leurs biens acquis et confisqués au Roy et que les 

 dites femme et chambrière de René Belhomme abjure- 

 ront en la manière acoustumée toute hérésie pardavant 

 l'évesque d'Angiers et Inquisiteur général de la foy ou 

 leurs viccaires; et ce faict chacune d'icelles ayant en 

 leur mains ung cierge de cire ardant du poix d'une livre 

 un jour de dimanche, à huict heures du matin, assis- 

 teront en une messe de Sainct Sacrement, qui sera dicte 

 en l'église parochiale de Sainct Maurice d'Angiers ; et leur 

 est enjoinct de bien et catholiquement vivre sur peine 

 du feu. 



« Et quant au dict Jehan Allain, disons qu'il est 

 acteint et convaincu d'avoir mal parlé contre nostre 

 saincte foy et religion chrestienne ; pour reparacion de 

 quoy le condamnons à faire amande honorable, teste et 

 piedz nudz et en chemise, tenant en ses mains une 

 torche de cire ardante, du poix de deux livres et estre 



